Mircea Lucescu

Mircea Lucescu (født 29. juli 1945) er en rumensk fotballtrener og tidligere fotballspiller som er hovedtrener for den ukrainske klubben Dynamo Kyiv.Mircea Lucescu

Han er far til Răzvan Lucescu, som også er fotballtrener.

 Spillerkarriere 
 Klubbspill 
Lucescu debuterte i den rumenske toppserien 21. juni 1964 for klubben Dinamo București. Fra 1965 spilte han i to sesonger for andredivisjonsklubben Știința București, som i 1967 endret navn til Politehnica București. I 1967 vendte han tilbake til Dinamo București og ble der til 1977, da han gikk over til ligakonkurrenten Corvinul Hunedoara. Med dem rykket han ned i sesongen 1978/79, men sørget sesongen etter for direkte opprykk, nå som spillende trener. Etter at han ble utnevnt til trener for , fortsatte han å spille til og med sesongen 1982/83, før han viet seg utelukkende til trenerjobben. Han hadde sin aller siste opptreden som spiller så sent som i sesongen 1989/90, i 29. serierunde. Romanias fotballforbund hadde forbudt klubbene å bruke spillere som var tatt ut i troppen til VM 1990 etter den 27. serierunden, og dermed stilte Lucescu selv opp i kampen mot Sportul Studențesc 16. mai 1990.

I løpet av karrieren spilte Lucescu 362 kamper i den rumenske ligaen og scoret 78 mål. I tillegg kom 15 europacupkamper (3 mål).

 Landslagsspill 
Lucescu spilte i alt 70 landskamper (hvorav 23 som kaptein) og scoret 9 mål. Han debuterte 2. november 1966 i en kamp mot Sveits' herrelandslag i fotball|Sveits. Lucescu spilte i VM 1970 i Mexico.

 Trenerkarriere 
Etter flere år som trener for det rumenske landslaget og en lang karriere i Italia, oppnådde han stor suksess med Galatasary, som vant den europeiske supercupfinalen mot Real Madrid. Med Lucescu som manager kvalifiserte Galatasary seg til kvartfinalen i Mesterligaen for første gang i sesongen 2000-01. I kvartfinalen tapte de mot Real Madrid. Samme år tapte han den tyrkiske ligatittelen til rivalene Fenerbahçe.

Året etter kvalifiserte Galatasaray seg til andre del av Mesterligaen og vant den tyrkiske ligaen.

 Beşiktaş 
I juni 2002 signerte han en kontrakt med rivalene Beşiktaş. De vant den tyrkiske ligatittelen etter å ha tapt bare en kamp. De satte også ny poengrekord for den tyrkiske superligaen (85 poeng).

Sesongen 2003–04 kom Beșiktaș til kvartfinalen i UEFA-cupen, der de tapte mot Lazio. Etter halvspilt serie ledet Beşiktaş serien med åtte poengs forsprang på rivalene Fenerbahce, som lå på andreplass. 25. januar 1004 spilte Beşiktaş hjemmekamp mot Samsunspor og dommeren Cem Papila delte ut hele fem røde kort til Beşiktaş-spillere, og dommeren avgjorde at laget tapte kampen. Etter denne kampen sank lagets prestasjoner betraktelig, og Lucescu greide ikke å stoppe tilbakegangen. Etter en dårlig andre halvdel av sesongen, dro Lucescu fra Tyrkia, og hevdet at fotballforbundet hadde stjålet mesterskapet fra dem.

 Sjakhtar Donetsk 
Lucescu var manager for Sjakhtar Donetsk mellom 2004 og 2016. Han vant UEFA-cupfinalen i 2009, 2-1 mot Werder Bremen etter ekstraomganger. Sønnen hans, Razvan Lucescu, er tidligere målvakt og har flere ganger trent Rapid București, et lag også faren har vært trener for tidligere. Sjakhtar og Rapid møttes i gruppespillet i UEFA-cupen i november 2005, og Rapid vant.

I desember 2009 avslo han tilbud om å bli trener for det ukrainske fotballandslaget.

 Meritter 
 Som spiller 

 Liga I – Seks ganger vinner (1964, 1965, 1971, 1973, 1975, 1977)
 Rumensk cupmester – 1 gang (1968)
 Liga II – 1 gang vinner (1980)
 Europacuper – 15 kamper, 3 mål

 Som trener 
  Dinamo București
 Rumensk liga: 1989–90
 Rumensk cupmester: 1985–86, 1989–90
 Cupvinnercupen: Semifinale i 1989–90
  Brescia Calcio
 Serie B: 1991-92
 Anglo-Italiensk Cup: 1993–94
  Rapid București
 Rumensk liga: Divizia A 1998–99
 Rumensk cupmester: 1997–98
 Rumensk supercup: 1999
  Internazionale
 Mesterligaen: Kvartfinale 1998/99
  Galatasaray
 Süper Lig: 2001–02
 UEFA Super Cup: 2000
 Mesterligaen: Kvartfinale 2000/01
  Beșiktaș
 Süper Lig: 2002–03
 UEFA-cupen: Kvartfinale 2002-03
  Sjakhtar Donetsk
 Ukrainsk ligamester: 2004–05, 2005–06, 2007–08, 2009-10, 2010–11, 2011–12, 2012–13, 2013–14
 Ukrainsk cupmester: 2003–04, 2007–08, 2010–11, 2011–12, 2012–13, 2015–16
 Ukrainsk supercup: 2005, 2008, 2010, 2012, 2013, 2014, 2015
 UEFA-cupen: 2008/2009
 Mesterligaen: Kvartfinalen 2010/2011
  Zenit
 Russiske supercupen: 2016

 Referanser 

 Eksterne lenker 

 Mircea Lucescu – biografi
 romaniansoccer.ro

Kategori:Rumenske fotballspillere
Kategori:Rumenske fotballtrenere
Kategori:Spillere i Fotball-VM 1970
Kategori:Trenere i Fotball-EM 1984
Kategori:Fotballspillere for FC Corvinul Hunedoara
Kategori:Fotballspillere for FC Dinamo Bucureşti
Kategori:Fotballspillere for FC Sportul Studențesc București
Kategori:Fotballtrenere for FC Corvinul Hunedoara
Kategori:Fotballtrenere for FC Dinamo București
Kategori:Fotballtrenere for Pisa Calcio
Kategori:Fotballtrenere for Brescia Calcio
Kategori:Fotballtrenere for AC Reggiana
Kategori:Fotballtrenere for FC Rapid București
Kategori:Fotballtrenere for FC Internazionale Milano
Kategori:Fotballtrenere for Galatasaray SK
Kategori:Fotballtrenere for Beşiktaş JK
Kategori:Fotballtrenere for FC Sjakhtar Donetsk
Kategori:Fotballtrenere for FK Zenit St. Petersburg
Kategori:Fotballtrenere for FC Dynamo Kyiv
Kategori:Trenere for Romanias herrelandslag i fotball
Kategori:Trenere for Tyrkias herrelandslag i fotball
Kategori:Personer fra București
Kategori:Fødsler i 1945